डेरा सिरसा प्रेमी पर हमला कर किया जख्मी, ~25 हजार लूटे
धूरीमें कुछ व्यक्तियों ने डेरा सिरसा प्रेमी पर हमला करके उसे घायल कर दिया उससे 25 हजार रुपए भी लूट लिए। डेरा सिरसा प्रेमी धूरी के एमजीएम सिनेमा में बतौर हैड कैशियर नौकरी करता है। घटना रविवार रात की है, जब वह ड्यूटी खत्म करके अपने गांव जा रहा था। राजविंदर सिंह निवासी सारों ने पुलिस को दी शिकायत में कहा है कि वह डेरा सिरसा प्रेमी है। वह एमजीएम सिनेमा धूरी में हैड कैशियर ड्यूटी करता है। 5 मार्च को वह अपनी ड्यूटी खत्म करके गांव सारों जा रहा था। जब वह मान वाला फाटक धूरी के नजदीक पहुंचा तो कार में सवार कुछ व्यक्तियों ने उसे घेर लिया और उस पर कृपानों से हमला कर दिया। उसकी जेब से 25 हजार रुपए निकाल लिए जोकि सिनेमा की टिकटों के रुपए थे। सोमवार को सिरसा प्रेमी भंगीदास रजिंदर कुमार की अगुवाई में सिरसा प्रेमियों ने एसएचओ सिटी धूरी से मुलाकात करके मांग की कि राजविंदर सिंह पर हमला करने वालों पर सख्त कार्रवाई की जाए। रजिंदर कुमार ने कहा कि यदि कार्रवाई हुई तो वह संघर्ष करने के लिए मजबूर होंगे। उधर, एएसआई गुरजंट सिंह का कहना है कि शिकायत के आधार पर मामले की जांच की जा रही है।
awa_Deva hin_Deva